RAKAS JUMALA MINULLA ON ONGELMA
HILDA: "VANHEMPANI VAIN RIITELEVÄT"
Pitää kirjoittaa kolmisivuinen aine kolmessa vartissa, yksinkertainen.
Tulenko sisään?
Voit odottaa täällä, haen vain kassin.
Rakas Jumala, minulla on ongelma.
Minulla on hyvät vanhemmat, mutta nykyään he vain riitelevät.
En halua enää tuoda kavereita tänne.
...600 viime viikolla! - Tarkoitus oli...
Hei. - Hei, Hilda.
Minä vain haen kassini.
Öö... tarvitsetko kyytiä? - En, Lillyn isä kuskaa.
Okei, hyvä. Menen autotalliin vähän korjailemaan.
En halua isän ja äidin eroavan, mutta en kestä jatkuvaa riitelyä.
Ihan kuin ilma olisi täynnä ärtymystä. En vain jaksa enää.
Tuon voimme ehkä ottaa illalla...
Hei. Hyvä, että tulitte. Menkää vaan autoon, tulen hoidettuani tämän.
Ehkä keksimme jotakin meille illaksi. Mitä sanot?
Mikseivät kaikki avioparit onnistu? Vanhempani lupasivat kirkossa -
rakastaa toisiaan elämän loppuun asti.
Etkö voi tehdä jotakin tai näyttää, mitä minä voin tehdä?
Rakas Jumala, mitä pitää tehdä?
Hilda! Tuletko sinä? - Joo.
TUNNISTATKO ITSESI?
Hilda sanoo, että on kuin ärtymys täyttäisi ilman.
Juuri siltä voi tuntua, kun vanhemmat vain riitelevät.
Tuntuu siltä, että mikä tahansa voi laukaista riidan.
Sellaisen keskellä ei ole helppoa. Helposti tuntuu tosi yksinäiseltä.
Kun tuntuu, ettet jaksa enää, sinun pitää kertoa jollekulle.
Yritä puhua vanhempiesi kanssa.
Ehkä tunnet vain pahentavasi heidän oloaan, -
mutta heidän pitää käsittää, että tilanteen takia voit huonosti -
ja että sen korjaamiseksi heidän on otettava vastuuta.
He tarvitsevat apua.
Jos se ei käy, sinun pitää puhua jollekulle muulle luotettavalle.
Ei sinun kuulu kantaa tätä yksin.
Ja Jumala ON lähellä.
Vaikka tunnet olevasi keskellä myrskyä, Jumala ON lähellä.
Keskellä myrskyä. Ja Hän kantaa sinua ja vanhempiasi.
Rukoile siis yhä vanhempiesi puolesta.
Kerro Jumalalle kaikki huolesi ja turvaudu Häneen.
Hän pystyy tyynnyttämään myrskyn.
Suomennos: Marja Sevón